CELEX: 32013R0741
Language: hu
Date: 2013-07-30 00:00:00
Title: A Bizottság 741/2013/EU végrehajtási rendelete ( 2013. július 30. ) a Kolumbiából származó mezőgazdasági termékekre vonatkozó uniós vámkontingensek megnyitásáról és kezeléséről

31.7.2013   
            
            
               HU
            
            
               Az Európai Unió Hivatalos Lapja
            
            
               L 204/43
            
         A BIZOTTSÁG 741/2013/EU VÉGREHAJTÁSI RENDELETE
   (2013. július 30.)
   a Kolumbiából származó mezőgazdasági termékekre vonatkozó uniós vámkontingensek megnyitásáról és kezeléséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyrészről az Európai Unió és tagállamai, másrészről Kolumbia és Peru közötti kereskedelmi megállapodásnak az Unió nevében történő aláírásáról és ideiglenes alkalmazásáról szóló, 2012. május 31-i 2012/735/EU tanácsi határozatra (1) és különösen annak 6. cikkére,
   mivel:
   
               (1)
            
            
               A Tanács 2012/735/EU határozatával felhatalmazást ad az egyrészről az Európai Unió és tagállamai, másrészről Kolumbia és Peru közötti kereskedelmi megállapodásnak (a továbbiakban: a megállapodás) az Unió nevében történő aláírására. A 2012/735/EU határozat értelmében a megállapodás – a megkötésére irányuló eljárások lezárásáig – ideiglenesen alkalmazandó. A megállapodást ideiglenesen 2013. augusztus 1-jétől kell alkalmazni.
            
         
               (2)
            
            
               A megállapodás I. melléklete 1. függeléke B. szakaszának 1. alszakasza az uniós fél általi vámeltörlés ütemezésével foglalkozik a Kolumbiából származó termékekre vonatkozóan. Számos konkrét termék esetében vámkontingens alkalmazását írja elő. Ezért e termékekre vonatkozóan vámkontingensek megnyitására van szükség.
            
         
               (3)
            
            
               A vámkontingenseket a Bizottságnak – a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelettel (2) összhangban – az „érkezési sorrend” elve alapján kell kezelnie.
            
         
               (4)
            
            
               A megállapodás alapján a vámengedményekre való jogosultság feltétele a megfelelő származási igazolás bemutatása a vámhatóságok felé.
            
         
               (5)
            
            
               A vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet (3) I. melléklete, amelyet a 927/2012/EU bizottsági végrehajtási rendelet (4) módosított, a megállapodásban említettektől eltérő új KN-kódokat tartalmaz. Az új kódokat ezért fel kell tüntetni e rendelet mellékletében.
            
         
               (6)
            
            
               Mivel a megállapodás 2013. augusztus 1-jétől hatályos, ezt a rendeletet ugyanettől a naptól kell alkalmazni.
            
         
               (7)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   Az uniós vámkontingensek megnyíltak a Kolumbiából származó termékekre vonatkozóan és felsorolásuk a mellékletben szerepel.
   2. cikk
   A Kolumbiából származó és a mellékletben felsorolt termékek Unióba történő behozatalára alkalmazandó vámtételeket az e rendelet mellékletében meghatározott vonatkozó vámkontingensen belül fel kell függeszteni.
   3. cikk
   A mellékletben említett vámkontingenseket a Bizottság a 2454/93/EGK rendelet 308a–308c. cikke rendelkezéseinek megfelelően kezeli.
   4. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2013. augusztus 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. július 30-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 354., 2012.12.21., 1. o.
   
      (2)  HL L 253., 1993.10.11., 1. o.
   
      (3)  HL L 256., 1987.9.7., 1. o.
   
      (4)  HL L 304., 2012.10.31., 1. o.
   
      MELLÉKLET
      A Kombinált Nómenklatúra értelmezési szabályai ellenére az árumegnevezés megfogalmazása csupán tájékoztató jellegűnek tekintendő, mivel e melléklet tekintetében a preferenciális rendszer alkalmazási körét az e rendelet elfogadásakor érvényes KN-kódok határozzák meg.
      
                  Tételszám
               
               
                  KN-kód
               
               
                  Árumegnevezés
               
               
                  Kontingensidőszak
               
               
                  Éves kontingensmennyiség
                  (eltérő rendelkezés hiányában nettó tömeg, tonnában)
               
            
                  09.7230
               
               
                  0201 30
                  0202 30
               
               
                  Szarvasmarhafélék húsa, frissen, hűtve vagy fagyasztva, csont nélkül
               
               
                  2013. augusztus 1-jétől2013.12.31.-ig
               
               
                  2 334
               
            
                  2014. január 1-jétőldecember 31-ig és ezután minden időszakra január 1-jétől december 31-ig
               
               
                  6 160 (1)
                  
               
            
                  09.7231
               
               
                  0711 51
               
               
                  Az Agaricus nemhez tartozó gombák, ideiglenesen tartósítva, de közvetlen fogyasztásra nem alkalmas állapotban
               
               
                  2013. augusztus 1-jétől2013. december 31-ig
               
               
                  42
               
            
                  2003 10
               
               
                  Az Agaricus nemhez tartozó ehető gombák, ecet vagy ecetsav nélkül elkészítve vagy tartósítva
               
               
                  2014. január 1-jétőldecember 31-ig és ezután minden időszakra január 1-jétől december 31-ig
               
               
                  105 (2)
                  
               
            
                  09.7232
               
               
                  2208 40 51
                  2208 40 99
               
               
                  Rum és erjesztett cukornádtermékek lepárlásából nyert más szesz, több mint 2 literes tartályban
               
               
                  2013. augusztus 1-jétől2013. december 31-ig
               
               
                  625 hektoliter (tisztaalkohol-egyenértékben kifejezve)
               
            
                  2014. január 1-jétőldecember 31-ig és ezután minden időszakra január 1-jétől december 31-ig
               
               
                  1 600 hektoliter (tisztaalkohol-egyenértékben kifejezve) (3)
                  
               
            
                  09.7233
               
               
                  0710 40
                  0711 90 30
                  2001 90 30
                  2004 90 10
                  2005 80
               
               
                  Csemegekukorica
               
               
                  2013. augusztus 1-jétőldecember 31-ig
               
               
                  84
               
            
                  2008 99 85
               
               
                  Kukorica, a csemegekukorica (Zea mays var. saccharata) kivételével, más módon elkészítve vagy tartósítva, cukor és alkohol hozzáadása nélkül
               
               
                  2014. január 1-jétőldecember 31-ig és ezután minden időszakra január 1-jétől december 31-ig
               
               
                  210 (4)
                  
               
            
                  09.7234
               
               
                  0403 10
               
               
                  Joghurt
               
               
                  2013. augusztus 1-jétőldecember 31-ig
               
               
                  42
               
            
                  2014. január 1-jétőldecember 31-ig és ezután minden időszakra január 1-jétől december 31-ig
               
               
                  105 (2)
                  
               
            
                  09.7235
               
               
                  1701 13
                  1701 14
                  1701 91
                  1701 99
               
               
                  Nádcukor ízesítő- vagy színezőanyagok hozzáadása nélkül; nád- vagy répacukor és vegytiszta szacharóz, szilárd alakban, a nyerscukor kivételével, ízesítő- vagy színezőanyagok hozzáadása nélkül
               
               
                  2013. augusztus 1-jétőldecember 31-ig
               
               
                  25 834 (nyerscukor-egyenértékben kifejezve)
               
            
                  2014. január 1-jétőldecember 31-ig és ezután minden időszakra január 1-jétől december 31-ig
               
               
                  63 860 (nyerscukor-egyenértékben kifejezve) (5)
                  
               
            
                  09.7236
               
               
                  Ex17049099
               
               
                  Más cukorkaáru kakaótartalom nélkül, legalább 70 tömegszázalék szacharóztartalommal
               
               
                  2013. augusztus 1-jétőldecember 31-ig
               
               
                  8 334
               
            
                  1806 10 30
                  1806 10 90
               
               
                  Kakaópor, legalább 65 tömegszázalék szacharóztartalommal vagy szacharózban kifejezett izoglükóztartalommal
               
               
                  2014. január 1-jétőldecember 31-ig és ezután minden időszakra: január 1-jétől december 31-ig
               
               
                  20 600 (6)
                  
               
            
                  Ex18062095
               
               
                  Más készítmények tömb, tábla vagy rúd formában, legalább 2 kg-os kiszerelésben, vagy folyadék, massza, por, szemcse vagy más ömlesztett alakban, tartályban vagy más közvetlen csomagolásban, 2 kg-nál nagyobb tömegben, legfeljebb 18 tömegszázalék kakaóvaj- és legalább 70 tömegszázalék szacharóztartalommal
               
               
                   
               
               
                   
               
            
                  Ex19019099
               
               
                  Lisztből, darából, durva őrleményből, keményítőből vagy malátakivonatból előállított egyéb élelmiszer-készítmény, amely kakaót nem, vagy teljesen zsírtalanított anyagra számítva 40 tömegszázaléknál kisebb mennyiségben; szacharózt legalább 70 tömegszázalékban tartalmaz
               
               
                   
               
               
                   
               
            
                  Ex20060031
                  Ex20060038
               
               
                  Gyümölcs (a trópusi gyümölcs és a gyömbér kivételével), zöldségféle, dióféle (a trópusi diófélék kivételével), gyümölcshéj és más növényrész, cukorral tartósítva, (drénezett, cukrozott vagy kandírozott), legalább 70 tömegszázalék szacharóztartalommal
               
               
                   
               
               
                   
               
            
                  Ex20079110
                  Ex20079920
                  Ex20079931
                  Ex20079933
                  Ex20079935
                  Ex20079939
               
               
                  Dzsem, gyümölcskocsonya (zselé), gyümölcsíz, püré és krém gyümölcsből vagy diófélékből, főzéssel készítve, legalább 70 tömegszázalék szacharóztartalommal
               
               
                   
               
               
                   
               
            
                  Ex20 09
               
               
                  Gyümölcslé (a paradicsomlé, a trópusi gyümölcslé és a trópusigyümölcslé-keverékek kivételével) és zöldséglé, amelynek 100 kg nettó tömegre jutó értéke legfeljebb 30 EUR, nem erjesztve, hozzáadott alkoholtartalom nélkül, legalább 30 tömegszázalék cukortartalommal
               
               
                   
               
               
                   
               
            
                  Ex21011298
                  Ex21012098
               
               
                  Kávén, teán vagy matéteán alapuló készítmények legalább 70 tömegszázalék szacharóztartalommal
               
               
                   
               
               
                   
               
            
                  Ex21069098
               
               
                  Máshol nem említett élelmiszer-készítmények legalább 70 tömegszázalék szacharóztartalommal
               
               
                   
               
               
                   
               
            
                  Ex33021029
               
               
                  Illatanyag-keverékek és egy vagy több ilyen anyagon alapuló keverékek, az italgyártáshoz használt fajtából, egy italfajtára jellemző összes ízesítőanyagot tartalmazva, legfeljebb 0,5 térfogatszázalék tényleges alkoholtartalommal, legalább 70 tömegszázalék szacharóztartalommal
               
               
                   
               
               
                   
               
            
                  09.7237
               
               
                  0402 99
               
               
                  Tej és tejszín, cukor vagy más édesítőanyag hozzáadása nélkül, nem por, granulátum vagy más szilárd alakban
               
               
                  2013. augusztus 1-jétőldecember 31-ig
               
               
                  42
               
            
                  2014. január 1-jétőldecember 31-ig és ezután minden időszakra január 1-jétől december 31-ig
               
               
                  105 (2)
                  
               
            
         (1)  2015-től kezdődően évente 560 metrikus tonna növekedéssel.
      
         (2)  2015-től kezdődően évente 5 metrikus tonna növekedéssel.
      
         (3)  2015-től kezdve évente 100 hektoliter növekedéssel (tisztaalkohol-egyenértékben kifejezve).
      
         (4)  2015-től kezdődően évente 10 metrikus tonna növekedéssel.
      
         (5)  2015-től kezdve évente 1 860 metrikus tonna növekedéssel (nyerscukor-egyenértékben kifejezve).
      
         (6)  2015-től kezdődően évente 600 metrikus tonna növekedéssel.